open-index/open-wikipedia-markdown huggingface dataset:
מייק בראון (פוליטיקאי)

**מייקל קנט בראון** (באנגלית: **Michael Kent Braun**; נולד ב-24 במרץ 1954) הוא פוליטיקאי ואיש עסקים אמריקאי, המכהן כמושל ה-52 של מדינת אינדיאנה. בין השנים 2019–2025 כיהן כחבר הסנאט של ארצות הברית מטעם אינדיאנה. בעבר כיהן כחבר בית הנבחרים של אינדיאנה מטעם המחוז ה-63 בשנים 2014–2017. בראון הוא חבר המפלגה הרפובליקנית, אך בעבר היה חבר המפלגה הדמוקרטית.

## ביוגרפיה
### תחילת דרכו
בראון נולד בעיר ג'ספר שבאינדיאנה. הוא סיים את לימודיו התיכוניים בתיכון העירוני של ג'ספר. הוא למד במכללת וואבש, שם היה חבר באחוות "פאי דלתא תטא" כבוגר אוניברסיטה, ואחר כך למד בבית הספר לעסקים באוניברסיטת הרווארד, שם היה למוסמך אוניברסיטה. בראון היה חבר במועצת בית הספר של תיכון ג'ספר בשנים 2004–2014. ב-2014 נבחר לייצג את המחוז ה-63 בבית הנבחרים של אינדיאנה, ובתפקיד זה כיהן עד 2017. בראון התפטר מבית הנבחרים ב-1 בנובמבר 2017, כדי להתמקד במסע הבחירות שלו לסנאט של ארצות הברית.

### בסנאט של ארצות הברית
בראון זכה במועמדות הרפובליקנית לסנאט של ארצות הברית מטעם מדינת אינדיאנה בראשית אוגוסט 2017, כשהוא גובר על חברי בית הנבחרים של ארצות הברית מטעם מחוזי הקונגרס ה-4 וה-6 של אינדיאנה, טוד רוקיטה ולוק מסר בהתאמה. בראון ניצח את רוקיטה ומסר בפער של למעלה מ-56,000 קולות. הוא קיבל 208,520 קולות, שהם בערך 41% מכלל אחוזי ההצבעה. במסע הבחירות התמודד כאאוטסיידר, והדגיש את הקריירה שלו בתחום העסקים. במהלך הבחירות לסנאט של ארצות הברית ב-2018, התמודד מול הסנאטור המכהן של אינדיאנה, ג'ו דונלי.

בראון מתנגד לחוק הגנת החולה וטיפול בר השגה ("אובמה-קר") של ממשל ברק אובמה, ותמך במאמצי הקונגרס הרפובליקני לבטלו. במהלך מסע הבחירות שלו, בראון מתח ביקורת על דונלי וכינה אותו כ"מגן של האובמה-קר". בראון תמך במדיניות ההגירה של הנשיא דונלד טראמפ ובצעדיו לטיפול בהגירה הבלתי חוקית אל ארצות הברית, ובין היתר בגדר ההפרדה בין ארצות הברית למקסיקו.

בבחירות הכלליות התמודד מול הסנאטור הדמוקרטי והמכהן של אינדיאנה, ג'ו דונלי, אותו הביס וזכה במושבו. הוא הושבע לתפקידו כסנאטור בינואר 2019, עם השבעת הקונגרס ה-116 של ארצות הברית. ב-30 בנובמבר 2022 הגיש בראון למזכיר המדינה של אינדיאנה טפסים להתמודדות בבחירות 2024 לתפקיד מושל אינדיאנה.

### מושל אינדיאנה
ב-5 בנובמבר 2024 נבחר בראון למושל אינדיאנה לאחר שגבר על יריבתו הדמוקרטית ג'ניפר מקורמיק עם כ-54.30% מקולות הבוחרים. הוא הושבע לתפקידו כמושל ב-13 בינואר 2025.

## קישורים חיצוניים

* 

* 

## הערות שוליים

קטגוריה:אמריקאים ילידי אינדיאנה
קטגוריה:חברי הסנאט של ארצות הברית מאינדיאנה
קטגוריה:סנאטורים חברי המפלגה הרפובליקנית
קטגוריה:אנשי עסקים אמריקאים
קטגוריה:בוגרי מכללת וואבאש
קטגוריה:בוגרי בית הספר לעסקים של הרווארד
קטגוריה:חברי האספה הכללית של אינדיאנה
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:מושלי אינדיאנה
קטגוריה:מושלי מדינות ארצות הברית מהמפלגה הרפובליקנית
קטגוריה:אמריקאים שנולדו ב-1954
1200-1209 לפנה"ס

**שימו לב: ערך זה מכיל אירועים מן השנים 1209 - 1200 [[לפני הספירה]]**

## אירועים ומגמות
* 1208 לפנה"ס - המלך אגממנון חוזר למיקנה ונרצח על ידי אשתו קליטמנסטרה.
* 1207 לפנה"ס - הפרעה מרנפתח טוען כי ניצח את בני ישראל.
* 1206 לפנה"ס - שנה משוערת של תחילת משבר תקופת הברונזה המאוחרת, תקופה של נדידת עמים, אי שקט, הרס ונפילת אימפריות במזרח הים התיכון.
* 1200 לפנה"ס - באתונה נבנה האקרופוליס.
* 1200 לפנה"ס - העיר אוגרית בסוריה נבזזת ונחרבת על ידי גויי הים.
* 1200 לפנה"ס - נפילת שלטון החיתים באנטוליה.

## אנשים משמעותיים

*
קטגוריה:המאה ה-13 לפנה"ס
1210-1219 לפנה"ס

**שימו לב: ערך זה מכיל אירועים מן השנים 1219 - 1210 [[לפני הספירה]]**

## אירועים ומגמות
* 1213 - 1203 לפנה"ס - נוצרת מצבת מרנפתח אשר מכילה את האזכור החוץ מקראי המוקדם ביותר של ישראל.
* 1213 לפנה"ס: תסאוס - מלך אגדתי באתונה העתיקה - הודח.
* 1213 לפנה"ס: רעמסס השני פרעה מצרים נפטר.
* 1210 לפנה"ס: פרעה מרנפתח מגן על מצרים מפני הלובים.

## אנשים משמעותיים

*
קטגוריה:המאה ה-13 לפנה"ס
Anywhere

"**Anywhere**" (בעברית: **לכל מקום**) הוא סינגל שהוקלט על ידי הזמרת-יוצרת הבריטית ריטה אורה, מתוך אלבום האולפן השני שלה, Phoenix. השיר יצא לאור ב-20 באוקטובר 2017, כסינגל השני מתוך האלבום.

עם יציאתו נכנס השיר אל המקום הראשון במצעד שבסקוטלנד, השני במדיה פורסט, והשני במצעד הסינגלים הבריטי.

## רקע וכתיבה
השיר נכתב והופק על ידי ריטה אורה, סר נולן, אלי טמפוסי, אלסו, ניקולס גייל, אנדרו וואט ובריאן לי. עטיפת הסינגל פורסמה לראשונה באינסטגרם של אורה ב-13 באוקטובר 2017, והשיר עצמו היה זמין לרכישה מוקדמת.

בבריטניה זכה השיר למעמד הפלטינה על סך מכירות של למעלה מ-600 אלף עותקים.

## הופעה
עם השיר הופיעה אורה לראשונה ב-21 באוקטובר 2017, בתוכנית "המופע של ג'ונתן רוס". למחרת, הופיעה עם השיר ועם "Your Song" ו-"Lonely Together", בטקס פרסי הנוער של BBC Radio 1. ב-5 בנובמבר ביצעה את השיר בתוכנית "The X Factor". בהמשך, ביצעה את השיר בטקס פרסי המוזיקה של MTV אירופה, ובטקס פרסי הבמבי.

בין היתר, הופיעה עם השיר בטקס פרסי המוזיקה הבריטית, ובטקס פרסי אקו.

## וידאו קליפ
הווידאו קליפ המלא שיצא עבור השיר הועלה לערוץ היוטיוב של אורה ב-20 באוקטובר 2017. הקליפ בוים על ידי דקלאן וויטבלום וצולם במשך 14 שעות בניו יורק סיטי ב-5 באוקטובר 2017. הקליפ בדומה לשם שלו, מציג את אורה רוקדת ולבושה בבגדים שונים במקומות שונים. בקליפ יש אזכור לאלבומה החמישי של שאניה טוויין, Now.

בתחילת הקליפ ניתן לראות את אורה בכיכר טיימס. לאחר מכן, ניתן לראותה בבית מלון המשקיף לנהר ההדסון. סצנות נוספות מתרחשות בחנויות שונות, מסעדה בה צולמה אורה רוקדת לצלילי השיר ומספרה. בנוסף לכך, ישנה סצנה אשר צולמה בצ'יינהטאון, מנהטן.

נכון לדצמבר 2019, מונה הצפיות של הקליפ עומד על כ-300 מיליון צפיות.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי ריטה אורה
קטגוריה:שירים באנגלית
קטגוריה:שירים שנכתבו על ידי אלי טמפוסי
קטגוריה:שירים שנכתבו על ידי אלסו
קטגוריה:שירים שנכתבו על ידי אנדרו ואט
קטגוריה:שירים שנכתבו על ידי בריאן לי
קטגוריה:שירים שנכתבו על ידי דיגיטל פארם אנימלס
קטגוריה:שירים שנכתבו על ידי ריטה אורה
קטגוריה:שירי אלקטרופופ
קטגוריה:שירי דאנס-פופ
קטגוריה:סינגלים שהגיעו למקום הראשון במצעד הסינגלים הסקוטי
קטגוריה:סינגלים שהגיעו למקום הראשון בפולין
קטגוריה:שירי זהב בניו זילנד
קטגוריה:שירי פלטינה כפולה בממלכה המאוחדת
קטגוריה:שירי יהלום בפולין
1220-1229 לפנה"ס

**שימו לב: ערך זה מכיל אירועים מן השנים 1229 - 1220 [[לפני הספירה]]**

## אירועים ומגמות
* 1223 לפנה"ס - מרנפתח העביר את מושב המלך לממפיס הבירה.
* 1220 לפנה"ס - מרנפתח מביסה את הלובים וגויי הים בארץ ישראל.

## אנשים משמעותיים
[שמאל|ממוזער|200px|ראש פסל של רעמסס השני ב[מקדשי אבו סימבל|אבו סימבל]]
* רעמסס השני,  פרעה ומלך במצרים בשנים 1213-1279 לפנה"ס, במשך כ-66 שנה
* תודחליאש הרביעי, מלך החתים
* תוכולתי-נינורתה הראשון, מלך אשור
* תסאוס, מלך אתונה

*
קטגוריה:המאה ה-13 לפנה"ס
לורה אייקמן

**לורה הולי אייקמן** (באנגלית: **Laura Holly Aikman**; נולדה ב-24 בדצמבר 1985) היא שחקנית אנגלייה.

## ביוגרפיה
אייקמן נולדה ברובע ברנט של העיר לונדון. היא בתם של במאי הקולנוע סטיוארט סנט פול ושל ג'ין. היא למדה בבית הספר לבנות Haberdashers' Aske's School for Girls. יש לה אח בשם לוק.

ב-2009 הופיעה אייקמן בסדרת הדרמה הקומית "Personal Affairs" בתפקיד לוסי. ב-8 באוגוסט 2009 פורסם שהיא תצטרף לצוות שחקני הסדרה "חדר מיון" בתפקיד מיי פלפס. אייקמן שיחקה ב-35 פרקים בסדרה, והפרק האחרון בהשתתפותה שודר ב-8 במאי 2010. בדצמבר 2010 הופיעה אייקמן בתפקיד פקידת קבלה בסרט של BBC Switch בשם " Rules of Love". עוד כיכבה אייקמן בסיטקום הבריטי "Not Going Out" בתפקיד דבי. במשך שנתיים הופיעה אייקמן בתוכנית "4 O'Clock Club" של CBBC בתפקיד מלאני פופי, מורה למוזיקה.

ב-2012 כיכבה אייקמן לצדו של לי פרנסיס, בדמות קית' למון, בתוכנית הטלוויזיה "Lemon la Vida Loca". היא גילמה את רוזי, חברתו מיורקשייר. אייקמן הכריזה שהיא לא תחזור לתוכנית בעונה השנייה, על אף שהופיעה בפרק הראשון. ביולי 2014 פורסם שאייקמן תצטרף לצוות שחקני הסדרה "דרך ווטרלו" בעונה העשירית והאחרונה, ותשחק בתפקיד לורנה הצ'ינסון, סגנית המנהל.

אייקמן השתתפה בעונה השנייה של הסיטקום של רשת ITV "החבר'ה מהלשכה" שעלה לשידור ב-2014.

ב-16 במרץ 2015 הופיעה אייקמן בתפקיד קפטן אלן בסט בסדרה "Bluestone 42". ב-2016 שיחקה בסדרה הקומית של נטפליקס "חולה אהבה".

## פילמוגרפיה
### קולנוע

### טלוויזיה

## משחקי וידאו

## תפקידים בתיאטרון
* הנסיכה קתרין במחזה "הנרי החמישי"
* רבקה פולי במחזה "פראבדה"
* קוני בטספורד במחזה "Bus"
* בלאוסי בראון במחזמר "באגסי מלון"

## קישורים חיצוניים

* 

## הערות שוליים

קטגוריה:שחקני קולנוע וטלוויזיה אנגלים
קטגוריה:שחקניות תיאטרון אנגליות
קטגוריה:שחקניות ילדות אנגליות
קטגוריה:בריטיות שנולדו ב-1985
קטגוריה:בריטים שנולדו ב-1985
1230-1239 לפנה"ס

**שימו לב: ערך זה מכיל אירועים מן השנים 1239 - 1230 [[לפני הספירה]]**

## אירועים ומגמות
* 1230 לפנה"ס לערך – אייגאוס מלך אתונה העתיקה נפטר.
* 1230 לפנה"ס – מנלוס הופך למלך ספרטה.
* 1230 לפנה"ס – על פי מצבת מרנפתח בארץ כנען קיים עם בשם ישראל.

*
קטגוריה:המאה ה-13 לפנה"ס
רופי נפאלי

**הרופי הנפאלי** (בנפאלית: **रूपैयाँ**, סמל:**रू**, **Rs**, קוד: **NPR**) הוא המטבע הרשמי של מדינת נפאל משנת 1932.
ערך רופי אחד שווה ל-100 פאיסה, בדומה לרופי הודי.

רופי נפאלי מוטבע על גבי שטרות בערכים של 1, 2, 5, 10, 20, 50, 100, 500 ו-1,000.

## היסטוריה
הרופי הנפאלי הוצג לראשונה ב-1932 והחליף את המוהר הנפאלי בערך של 2 מוהר = 1 רופי. תחילה, נקרא הרופי **מוֹהְרי**. עד שנת 1994 ערך הרופי הנפאלי היה צמוד לערך הרופי ההודי בשיעור של 1.45 רופי נפאלי = 1 רופי הודי. לאחר מכן, ערך הרופי הוערך בשיעור של 1.6 רופי נפאלי = 1 רופי הודי.

### 1945 – 1955
השטרות הראשונים שהונפקו בין 1945 ל-1955 בזמן שלטונו של המלך טריבהוואן, לא הונפקו על ידי בנק מרכזי כלשהו מפני שלא היה קיים אז בנפאל. הרשות המנפיקה היה האוצֵר שנקרא בשם סאדר מוּלוּקי קאהנה. לפיכך, שטרותיו של המלך לא הוחתמו בידי נגיד בנק אלא בידי גזבר שהיה גם כן כהן הינדי.
אלה כנראה שטרות הכסף היחידים בעולם שהוחתמו בידי כהן דת.
שטרות מוקדמים אלה, הודפסו על ידי העיתון ההודי הממשלתי – בנאשיק, ללא סימני ביטחון מלבד סימני מים.

### 1955 – 1972
בראשית מלכותו של המלך מהנדרה שירש את אביו טריבהוואן ב-1955, הונפקו שטרות המדינה על ידי בנק רסטרה נפאל  (הבנק המרכזי של נפאל) שנוסד באפריל 1956.

תחת שלטונו של המלך מהנדרה, הפכה ממשלת נפאל ל"ממשלת הוד מלכותו", שם שהוטבע ונמשך גם בזמן מלכותו של המלך בירנדרה והמלך גיינדרה.
2 סדרות של שטרות הונפקו בעת שלטון המלך מהנדרה: בסדרה הראשונה, נראה המלך לבוש בבגדי אזרחים וחובש "טופי" (כובע נפאלי). בסדרה השנייה, נראה המלך לבוש מדי צבא. עם הנפקת הסדרה השנייה, הוצגו שטרות ה-500 וה-1,000.

### 1972 – 2001
אף בזמן שלטון המלך בירנדרה, ניתן היה להבחין בין שני סוגי שטרות: הראשון, בו נראה המלך לבוש בגדי מדים והשני, בו הוא נראה כשעל ראשו כתר נפאלי מסורתי מעוטר בנוצות ציפור עדניים.
בזמנו, גם הונפקו שטרות של 2 רופי, 20 רופי ולראשונה, הונפקו שטרות מיוחדים של 25 ושל 250 רופי. על גבי השטרות שהונפקו מאוחר יותר, הושמט כל התייחסות למלך.

### 2007 – 2012
באוקטובר 2007 הוחלף דיוקנו של המלך בשטר 500 רופי  בתמונה של הר האוורסט, זאת בעקבות המהפך ההיסטורי של נפאל מהיותה ממלכה לרפובליקה עממית, במאי 2008. שטרות נוספים הונפקו עם תמונה של הר האוורסט וללא אזכור המלך. שטרות ה-500 וה-1000 הודפסו על גבי הנייר הישן שעדיין נשא את דיוקנו של המלך בסימן המים. על גבי סימן המים הוחלט להדפיס תמונה של פרח רודודנדרון (הפרח הלאומי של נפאל). שטרות אלה הונפקו ב-2009.

ממוזער|מטבע רופי נפאלי 1 (2005)
ממוזער|מטבע רופי נפאלי 1 (2009)

## שטרות
ב-17 בספטמבר 1945 הציגה הממשלה שטרות בשווי 5, 10 ו-100 רופי תחת שם המטבע מוֹהְרוּ. שטרות 25 ו-250 רופי, הונפקו לרגל יובל הכסף של המלך בירנדרה ב-1997. מאז שנת 2007 שטרות הרופי מודפסים באינדונזיה.

ב-2012 הנפיק בנק רסטרה נפאל שטרות מתוקנים בדומה לסדרת 2007. שטרות אלה מכילים אותיות באנגלית ושנת ההנפקה מופיעה על גב השטר.

## קישורים חיצוניים

* 
קטגוריה:נפאל
קטגוריה:מטבעות אסיה
1240-1249 לפנה"ס

**שימו לב: ערך זה מכיל אירועים מן השנים 1249 - 1240 [[לפני הספירה]]**

## אירועים ומגמות
* 1240 לפנה"ס לערך - הארגונאוטים כובשים את טרויה.

## אנשים משמעותיים

*
קטגוריה:המאה ה-13 לפנה"ס
1250-1259 לפנה"ס

**שימו לב: ערך זה מכיל אירועים מן השנים 1259 - 1250 [[לפני הספירה]]**

## אירועים ומגמות
[שמאל|ממוזער|250px|הסכם קדש - המוצג ב[המוזיאונים לארכאולוגיה של איסטנבול|מוזיאון לארכאולוגיה של איסטנבול]]
* 1259 לפנה"ס - רעמסס השני וחתושיליש השלישי מלך החתים, חותמים על הסכם השלום החיתי - מצרי.
* 1254 לפנה"ס - המלכה נפרתרי נפטרה.
* 1250 לפנה"ס - עיר מבוצרת חדשה נבנית על גבי חורבות טרויה.
* 1250 לפנה"ס - המלך ווּ דִינְג משָׁאנְג עולה לשלטון בסין. זהו המלך הראשון שנתגלו עצמות ניחוש כתובות אשר מיוחסות לו במפורש.

## אנשים משמעותיים
* רעמסס השני, פרעה ומלך במצרים בשנים 1213-1279 לפנה"ס, במשך כ-66 שנה
* חתושיליש השלישי, מלך החתים
* שלמנאסר הראשון, מלך אשור

*
קטגוריה:המאה ה-13 לפנה"ס
1260-1269 לפנה"ס

**שימו לב: ערך זה מכיל אירועים מן השנים 1269 - 1260 [[לפני הספירה]]**

## אירועים ומגמות
220px|ממוזער|במהלך העשור מסתיימת בניית מקדשי אבו סימבל.
* 1268 לפנה"ס - הערים אמורו וקדש נכבשות מחדש על ידי החיתים.
* 1264 לפנה"ס - מסתיימת בניית מקדשי אבו סימבל.
* 1263 לפנה"ס לערך - מתרחשת יציאת מצרים בהנהגת משה. (על פי התיארוך המקראי).

## אנשים משמעותיים

*
קטגוריה:המאה ה-13 לפנה"ס
1270-1279 לפנה"ס

**שימו לב: ערך זה מכיל אירועים מן השנים 1279 - 1270 [[לפני הספירה]]**

## אירועים ומגמות
160px|ממוזער|רעמסס השני מסתער על החתים במרכבתו. תחריט ממקדש אבו סימבל המתאר את קרב קדש
* 1278 לפנה"ס: סתי הראשון פרעה מצרים נפטר.
* 1274 לפנה"ס: קרב קדש - נערך קרב קדש בין צבאות מצרים והאימפריה החיתית בסמוך לעיר קדש. הקרב היה שיאו של מסע מלחמה מצרי, שנועד להכריע מחלוקת ארוכת שנים בין מצרים לבין האימפריה החתית סביב השליטה בלבנון ובסוריה הדרומית ובדרכי המסחר שעברו בהן. הקרב הסתיים, אמנם, ללא הכרעה טקטית, אך הניצחון האסטרטגי במלחמה היה של החתים, ורעמסס נאלץ לחזור למצרים. קרב קדש הוא הקרב המתועד הראשון בהיסטוריה האנושית.
*1272 לפנה"ס: עם ישראל נכנסים לארץ לפי המסורת היהודית.

## אנשים משמעותיים
* סתי הראשון, רעמסס השני - פרעוני השושלת ה-19 במצרים העתיקה
* מוותליש השני, מורשיליש השלישי - מלכי החתים
* אדד-ניררי הראשון, מלך אשור
* קדשמן טוגור, המלך השלישי של בבל
* פן גנג, מלך שושלת שאנג

*
קטגוריה:המאה ה-13 לפנה"ס
1280-1289 לפנה"ס

**שימו לב: ערך זה מכיל אירועים מן השנים 1289 - 1280 [[לפני הספירה]]**

## אירועים ומגמות
* 1289-1287 לפנה"ס - מתקיים מרד בארץ אירם שבסודאן. רעמסס השני מדכא את המרד ומביא בחזרה למצרים 7000 שבויים.
* 1282 לפנה"ס - פנדיון השני, מלך אתונה העתיקה נפטר.
* 1280 לפנה"ס לערך - התורה נכתבה כנראה בתקופה זו (בהנחה שיציאת מצרים התקיימה בשנת 1450 לפנה"ס בקירוב)

## אנשים משמעותיים
* סתי הראשון - פרעוני השושלת ה-19 במצרים העתיקה
* מוותליש השני - מלכי החתים
* אדד-ניררי הראשון, מלך אשור
* קדשמן טוגור, המלך השלישי של בבל
* פן גנג, מלך שושלת שאנג

*
קטגוריה:המאה ה-13 לפנה"ס
1290-1299 לפנה"ס

**שימו לב: ערך זה מכיל אירועים מן השנים 1299 - 1290 [[לפני הספירה]]**

[ממוזער|[המצור על דפור.]]

## אירועים ומגמות
* 1296 לפנה"ס - המצור על דפור 
* 1295 לפנה"ס - סיום השושלת השמונה עשרה של מצרים, תחילת השושלת התשע עשרה של מצרים.
* 1292 לפנה"ס - ההכתרה של רעמסס הראשון.
* 1290 לפנה"ס - סתי הראשון הפך לפרעה של מצרים העתיקה.

## אנשים משמעותיים
* חרמחב, פרעה (שליט) מצרים העתיקה
* רעמסס הראשון, פרעה מצרים העתיקה
* מורשיליש השני, מלך החתים
* פן גנג, מלך שושלת שאנג

## קישורים חיצוניים

*
קטגוריה:המאה ה-13 לפנה"ס
דרווינופטרוס

**דרווינופטרוס** (שם מדעי: *Darwinopterus*) הוא סוג של פטרוזאור קדום שחי בתור היורה של סין לפני 160 מיליון שנה. את שמו קיבל על שם החוקר הידוע צ'ארלס דרווין (מילולית: "הכנף של דרווין"). מאובניו התגלו ב-2010 בין המחוזות ליאונינג וחביי שבצפון סין.

## מאפיינים
יצור זה היה דומה לרמפורינקוס הקדום בגופו ובזנבו הארוך וכן בשיניו הבולטות, אך היה בעל מאפיינים של הפטרודקטיליים (Pterodactyloidea) למשל בחוליות רבות בצוואר ופתחי אף מוארכים ומופרדים. הוא היה קטן יחסית עם מוטת כנפיים באורך 34–46 סנטימטר ואורך גולגולת של 14–19 סנטימטר. מאובנים נוספים שהתגלו של הפטרוזאור הכילו ביצים שהוטלו בקרקעית לחה והיו בעלי קליפה רכה, בניגוד לביצי עופות קשות-קליפה.

מבנה השיניים שלו מלמד שהיה צייד של חרקים גדולים ושל חולייתנים קטנים כמו לטאות, יונקים קטנים ואולי אפילו דינוזאורים קטנים.

## ראו גם
*קונגפנגופטרוס

## קישורים חיצוניים

קטגוריה:בעלי חיים שתוארו ב-2010
קטגוריה:פטרוזאוריה
קטגוריה:פטרוזאורים שחיו ביורה תיכון
קטגוריה:פטרוזאורים שחיו ביורה באסיה
קטגוריה:טקסונים שתוארו בידי לו ג'ונצ'נג
Let It Happen

"**Let It Happen**" (בעברית: "**תן לזה לקרות**") הוא שיר של להקת הרוק האוסטרלית טיים אימפלה, ששוחרר כסינגל מאלבום האולפן השלישי שלהם, Currents, ב-11 במרץ 2015. השיר מדבר על שינוי אישיותי, ונוצר במקומות שונים בעולם. השיר הוא באורך של כמעט 8 דקות, והחצי השני שלו מכיל קטע של השיר שחוזר על עצמו, שנשמע כמו תקליטור שרוט, ומלווה במילים המורכבות מג'יבריש. כמו כן, בחציו השני נשמעים קולות שנשמעים כאילו עברו מקודד קול, אשר היו למעשה שימוש במקלדת סאמפלר.

השיר זכה לשבחים בקרב מבקרי מוזיקה. הוא הגיע לשיא של מקום 29 במצעד הסינגלים הבלגי, מקום 84 במצעד המוזיקה האוסטרלי ומקום 152 במצעד הסינגלים הצרפתי. בארצות הברית, השיר הגיע למקום 28 ברשימת השירים האלטרנטיביים של בילבורד. "Let It Happen" הופיע ברשימות רבות של מיטב השירים של 2015. וידאו-קליפ של השיר הועלה לערוץ ה-Vevo של הלהקה ביוטיוב. השיר נכנס למצעד סוף השנה של פלנדריה.

## שחרור ורמיקסים
"Let It Happen" שוחרר לראשונה ב-10 במרץ 2015 להורדה דיגיטלית בחינם מאתר האינטרנט של הלהקה. זהו הסינגל הראשון ששוחרר מהאלבום Currents, ונועד להיות בעיטת הפתיחה של מסע הקידום שהסתיים עם שחרור האלבום והופעה של הלהקה בפסטיבל המוזיקה האלטרנטיבית קואצ'לה בחודש מאי, אך לבסוף הקלטתו התעכבה עד יולי.

רמיקס של השיר, שנוצר על ידי להקת הרוק האלקטרוני Soulwax, שוחרר ב-8 בספטמבר 2015. בנוסף, יצאה לשיר גם גרסת כיסוי של להקת המטאלקור האוסטרלית Northlane.

## קליפ
הוידאו-קליפ של השיר, שאורכו 4 דקות ו-17 שניות, הועלה ב-17 באוגוסט 2015 לערוץ ה-Vevo של הלהקה ביוטיוב. אתר Stereogum סיכם את הקליפ, וקבע כי הגיבור של הסרטון (מייקל אינסטון) "מטשטש את הגבול בין התמוטטות עצבים, משבר בריאותי והזיות, כאשר הוא מוצא את עצמו קשור למושב מטוס שנופל למטה בשמיים". הקליפ בוים על ידי דייוויד וילסון, וצולם בקייב שבאוקראינה.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:טיים אימפלה
קטגוריה:שירים באנגלית
קטגוריה:וידאו קליפים שצולמו באוקראינה
קטגוריה:שירי דיסקו
קטגוריה:שירי סינת'-פופ
קטגוריה:שירי פלטינה באוסטרליה
קטגוריה:שירי פלטינה בארצות הברית
קטגוריה:שירי פלטינה בממלכה המאוחדת
שאריס דייווידס

**שאריס דייווידס **(באנגלית: **Sharice Davids**; נולדה ב-1980) היא עורכת דין ופוליטיקאית אמריקאית, המכהנת כחברת בית הנבחרים של ארצות הברית מטעם מחוז הקונגרס השלישי של מדינת קנזס, מאז 2019.

## ראשית חייה והשכלתה
דייווידס היא בת לאומה הילידית הו-צ'ונק. היא גדלה במשפחה חד הורית עם אמה ששירתה בצבא ארצות הברית. דייווידס למדה בתיכון ליוונסוורת', בקולג' הקהילתי של מחוז ג'ונסון ובאוניברסיטת מיזורי-קנזס סיטי, שם סיימה עם תואר ראשון במנהל עסקים בשנת 2007 . בהמשך סיימה את בית הספר למשפטים באוניברסיטת קורנל בשנת 2009.

## תחילת הקריירה
דייווידס החלה כלוחמת חובבנית באמנויות לחימה משולבות בשנת 2006, והפכה למקצוענית ב-2013. היא ניסתה את מזלה במבחנים לתוכנית "הלוחם האולטימטיבי" אבל לא התקבלה, מה שגרם לה להפסיק להתמקד בספורט. היא החלה את הקריירה המשפטית שלה בחברת SNR Denton ולאחר מכן שימשה כמנהלת קהילה ופיתוח כלכלי של השמורה הילידית פיין רידג' (Pine Ridge) ופתחה עסק משלה. ב-2016, היא עבדה כעמיתה בבית הלבן בזמן העברת הממשל בין הנשיא אובמה לנשיא טראמפ.

## קריירה פוליטית
דייווידס רצה כנציגת המחוז השלישי של קנזס לבית הנבחרים מטעם המפלגה הדמוקרטית, נגד הנציג המכהן קווין יודר מהמפלגה הרפובליקאית. ב-6 בנובמבר 2018, דייווידס ניצחה את יריבה ובכך הפכה לאישה הלהט"בית הראשונה מחוץ לארון ממוצא ילידי-אמריקאי בקונגרס, הנציגה הלהט"בית הראשונה מחוץ לארון שמייצגת את קנזס בבית הנבחרים, ללהט"בית הראשונה מחוץ לארון שמייצגת את קנזס ברמה פדרלית, ויחד עם דב האלנד גם אחת מהנשים הילידיות הראשונות בקונגרס.

## קישורים חיצוניים

* 

* 

## הערות שוליים

קטגוריה:לוחמות אמנויות לחימה משולבות אמריקאיות
קטגוריה:חברי בית הנבחרים של ארצות הברית מקנזס
קטגוריה:פוליטיקאיות לסביות אמריקאיות
קטגוריה:להט"בים אמריקאים
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:חברי הקונגרס ה-119 של ארצות הברית
קטגוריה:אמריקאיות ממוצא אינדיאני
קטגוריה:אמריקאים ממוצא אינדיאני
קטגוריה:בוגרות אוניברסיטת מיזורי
קטגוריה:בוגרי אוניברסיטת מיזורי
קטגוריה:בוגרי בית הספר למשפטים באוניברסיטת קורנל
קטגוריה:חברות בית הנבחרים של ארצות הברית מטעם המפלגה הדמוקרטית
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:אמריקאיות שנולדו ב-1980
קטגוריה:אמריקאים שנולדו ב-1980
מפלצות מעופפות 3D

**מפלצות מעופפות 3D** (באנגלית: **Flying Monsters 3D**) הוא סרט טבע תיעודי שהופק על ידי ה-BBC וערוץ נשיונל ג'יאוגרפיק ושודר ב-25 בדצמבר 2010, לכבוד חג המולד. המגיש היה החוקר ויוצר סרטי הטבע הבריטי דייוויד אטנבורו. הסרט הוקרן גם בבתי קולנוע וברשתות IMAX. הסרט זכה בפרס האקדמיה הבריטית לאמנויות הקולנוע והטלוויזיה.

הסרט מתאר בתלת מימד את חייהם של הפטרוזאורים - הזוחלים המעופפים בליווי הסבריו של אטנבורו ושל מומחים אותם הוא פוגש.

## התוכנית
הסרט מראה את חייהם של הפטרוזאורים השונים כאשר חיו. בתחילה החלו יצורים הדומים ללטאת הדרקון לפתח קרומי עור שאיתם דאו בין הענפים. בהמשך החלו להפוך לשליטי האוויר אחרי החרקים הקטנים. הדימורפודון מתור היורה פיתח קרומי עור שבלטו מאצבעותיו ועזרו לו להמריא ביערות של בריטניה הקדומה במרדף חרקים. דימורפודון חד נופל למי הביצה הקדומה וטובע. כעבור שנים האספנית מרי אנינג גילתה את עצמותיו.

הדרווינופטרוס האסייתי היה גדול יותר וניזון מציד של יצורים קטנים כמו דינוזאורים קטנים אך דמה לו מאוד. יצור נוסף שהתגלה בזולהופן, גרמניה היה הרמפורינקוס אוכל הדגים.

פטרוזאורים גדולים יותר החלו להתפתח מקבוצה של פטרוזאורים בעלי זנב קצר, כתפיים חזקות ומקור בעל שיניים קטנות וקלות כמו אצל הפטרודקטיל שיכל לנוע ביעילות על הקרקע. מעופפים גדולים יותר כמו הפטרנודון דאו בחופשיות מעל הים בחיפוש דגים. כך עשה גם הטפיג'רה שהיה בעל כרבולת מוזרה מאחורי ראשו ששימשה לאיזון וייתכן שהוא יכל לצוף מעל המים לפרק זמן.

הגדול שבכל המעופפים היה הקוואצלקואטלוס שעצמותיו נראו כמו עצמו של דינוזאור אך היו חלולות מבפנים ורק כך הוא יכל לעופף. הוא היה אוכל נבלות חסר שיניים בגובה של ג'ירף.

לצידם של הפטרוזאורים החלו לעופף קבוצה נוספת - העופות כמו הארכאופטריקס שנמצא בגרמניה והיה דומה לזוחל. העופות שרדו את ההכחדה הגדולה שהשמידה את אחרוני הפטרוזאורים. במקומם שלטו בשמיים עופות שונים כמו הסולות והפלמינגויים.

## קישורים חיצוניים

קטגוריה:תוכניות תעודה של ה-BBC
קטגוריה:סדרות טלוויזיה בריטיות שעלו לשידור בשנות ה-2010
קטגוריה:סרטי תעודה על בעלי חיים פרהיסטוריים
קטגוריה:דייוויד אטנבורו
אגרוף בלב

**אגרוף בלב** (בספרדית: **Golpe de corazon**) היא טלנובלה ארגנטינאית  שששודרה בין השנים 2017 -2018 בכיכובם של סבסטיאן אסטבנס ואלאונורה וקסלר בתפקידים הראשיים.

## עלילה
רפאל פריאס הוא מתאגרף ידוע, שמתמודד בקרב על התואר העולמי. הוא לא מצליח לסיים את הקרב, כיוון שחדשות נוראות מגיעות לאזניו - אשתו פאולה נהרגה בתאונת דרכים בעודה נושאת את ילדם ברחמה. רפאל שבור הלב אינו יודע את נפשו מרוב כאב ולבקשת הרופא בבית החולים, הוא מסכים לתרום את קרניות עיניה של פאולה. האישה שזוכה בהן היא מרסלה, סטודנטית לרפואה שהותקפה באכזריות ברחוב ואיבדה כתוצאה מכך את מאור עיניה. בזכות תרומת הקרניות, מרסלה שבה לראות מבלי לדעת את זהות התורמת.

עשר שנים חולפות, ורפאל כבר נטש מזמן את עולם האגרוף והפך לאח. הוא מתחיל עבודה חדשה בבית חולים ופוגש שם את מרסלה, שכיום היא רופאה. שניהם אינם יודעים שהקרניות שאפשרו למרסלה לשוב לראות הן אלה של אשתו המתה של רפאל. הם גם אינם מודעים לעובדה שחוויאר, בעלה הרופא של מרסלה, הוא זה שגרם לתאונה בה מתה פאולה. בין רפאל ומרסלה נוצר קשר מיוחד ואוהב, והם מנסים לעזור זה לזה לרפא את פצעי העבר.

## הדמויות
***רפאל טורו** (סבסטיאן אסטסנז) - מתאגרף ידוע, שאשתו פאולה נהרגה בתאונת דרכים בדיוק ביום בו הוא התמודד בקרב חשוב. בעקבות הטראומה ששינתה את חייו, רפאל החליט לפרוש מעולם האגרוף ולעבוד כאח בבית חולים. רפאל הוא גבר חם וחברותי, והוא נוטה לפתח קשרים קרובים עם מטופליו. קרבתו היתרה לחולים מסבכת אותו לעיתים קרובות עם הממונים עליו, אך גם מקרבת בינו לבין מי שהופכת לאהבתו החדשה, מרסלה.
***מרסלה** (אלאונורה וקסלר) - אישה אמיצה ואצילית, מרקע צנוע. היא רופאה מבריקה, שנלחמה רבות כדי להצליח בחיים. בעבר היא חוותה תקיפה אכזרית ברחוב שהותירה אותה ללא מאור עיניים למשך שנתיים. הגורל זימן אל חייה את רפאל, שתרם את קרניות עיניה של אשתו המנוחה ובכך עזר, ללא ידיעתו, להשיב למרסלה את ראייתה.
***חוויאר** (רמירו בלאס) - גבר קר ורכושני, אנוכי ושאפתן. הוא רופא מנתח, ובנו של אחד ממקימי בית החולים, שבו עובדים אשתו מרסלה ורפאל. אביו המנוח היה מנתח מצוין, אבל בניגוד לבנו, הוא היה איש ישר, שהשאפתנות ממנו והלאה. חוויאר אשם במותה של אשתו של רפאל, וזהו סוד שעליו הוא שומר מכל משמר.
***פדרו** (מיגל אנחל רודריגז) - אדם אצילי, נאה, ידידותי, פשוט ורגיש, שהצליח להתגבר על החוויה הנוראה של מלחמת מאלווינאס שבה נלחם. הוא הפך לרופא קליני ונסע בעולם עם הצלב האדום. הוא חזר לשכונה שלו כמה שנים אחר כך, התחתן והיה לו בן.
***קטה** (ויויאנה סקונה) - אישה מושכת, אצילית, פשוטה ורגישה, ששומרת על הסוד שנאלץ על ידי אמה לתת אימוץ לבנה שזה עתה נולד, כי היא מתבגרת בת 16 ובלי אפשרות לגדל אותו. קאטה היא אמו של סנטיאגו.
***ד"ר סנטיאגו פלסיו לופז מדינה** (ויקטוריו ד'אלסנדרו)

## הפקה
הצילומים החלו ביוני 2017 באסטודיוס פמפה המשתייך לטלפיה, בעיר מרטינז, ברובע סן איסידרו, בבואנוס איירס, כמו גם במקומות אחרים עבור סצנות חוץ ספציפיות.

### קידום
הפרומו הראשון יצא ב-22 ביולי 2017 עם תמונות של סבסטיאן אסטבנז ואלאונורה וקסלר. הפרומו השני יצא ב-2 באוגוסט, והציג את שני הגיבורים. במהלך חודש אוגוסט הופיעו עוד קידומי מכירות שחשפו יותר את ההיסטוריה. בשבוע האחרון של אוגוסט הוכרז שהבכורה תתקיים *בספטמבר 2017.*

## קישורים חיצוניים

קטגוריה:סדרות ערוצי ויוה וויוה פלוס
קטגוריה:טלנובלות ארגנטינאיות
קטגוריה:תוכניות טלוויזיה בשפה הספרדית
אמפלוזאורוס

ממוזער|שחזור אפשרי
**אמפלוזאורוס** (שם מדעי: *Ampelosaurus*; מילולית: "לטאת הגפן") הוא סוג של דינוזאור זאורופוד שחי בסופו של עידן המזוזואיקון בקרטיקון שלפני 66–70 מיליון שנה. בסוג זה נמצא מין יחיד - *Ampelosaurus atacis* בשנת 1995 בכמה אתרי חפירות בצרפת לצידם של צדפות, תנינים קדומים, צמחים וזאורופודים נוספים.
## מאפיינים
האמפלוזאורוס חי באירופה של הקרטיקון והיה שייך לקבוצת הטיטאנוזאוריה. הוא היה קרוב למגיארוזאורוס והגיע לאורך של 15–16 מטרים ושקל עד 8 טונות, קטן יחסית לטיטנוזאורים כמו הארגנטינוזאורוס העצום. לדינוזאור זה היה שריון נוקשה על גופו באורך 28 סנטימטר. על גופו היו כמה דוקרנים. הוא היה בעל צוואר וזנב ארוכים ובעל ראש קטן עם שיניים חלשות ודקות. בצורתו דמה מאוד היצור לסלטזאורוס שהיה כמותו בעל שריון גבי.

היצור נמצא בגדות נהרות קדומים סמוך לחפירות "Marnes Rouges Inferieures Formation". ליד אותו אזור מצוי כרם ומשום כך קיבל הדינוזאור את שמו. הוא היה אחד מהזאורופודים האחרונים בעולם והוא נכחד עם הכחדת הקרטיקון בסוף המזוזואיקון.

## בתרבות
דינוזאור זה הופיע בסדרה כוכב הדינוזאורים.

## קישורים חיצוניים

קטגוריה:ליתוסטרוטיה
קטגוריה:דינוזאורים שחיו בקרטיקון עליון באירופה
קטגוריה:מאובני טקסונים שתוארו ב-1995
זלמוקסס

**זלמוקסס** (שם מדעי: *Zalmoxes*) הוא סוג של דינוזאור בעלי אגן דמוי עוף שחי בסופו של הקרטיקון לפני 66–70 מיליון שנה. הוא חי באי הקדום האצג שבטרנסילבניה, רומניה לצד אוכלוסייה שעברה גמדות איים. את שמו קיבל מהאל הדאקי שכונה "זלמוקסיס" או "זלמוקסס" (Zalmoxis) שהיה אדם שהפך לאל בעת הגעתו לרומניה.

## מאפיינים
סוג זה התגלה כבר ב-1915, אך שויך לסוג דומה – רבדודון (*Rhabdodon*). רק ב-1899 החשיבו את הממצאים לסוג חדש בשם הנוכחי במין *Z. robustus*. ב-2003 התגלה עוד מין בסוג, *Z. shqiperorum*.

דינוזאור זה היה אוניתופוד קטן שעבר גמדות איים. הוא הגיע לאורך של 1.5 מטרים עד 2.5 מטרים. הרדבדון היבשתי הגיע לאורך של 3 מטר, כך שהוא היה קטן יותר, אף שהיו ליצור קרובים באותו גודל שחיו ביבשת כמו האורודרומיאוס. ליצור לא נמצאה גולגולת שלמה, אך מניחים ממבנה שאר הגולגולת שהיה אוכל צמחייה בעל ראש משולש ומקור עבה בקצהו. נמצאו ממנו עצמות חזה וכמה חוליות וזנב ארוך ועבה ששימש לאיזון. הרגליים חסרות במאובנים.

היצור היה קרוב של ההיפסילופודוניים, אך היה קרוב גם לקמפטוזאורוס שחי ביורה והיה מאבותיו של האיגואנודון.

## בתרבות
דינוזאור זה הופיע בסדרה כוכב פרהיסטורי ובמשחק עולם היורה: המשחק.

## גלריה

Zalmoxes shqiperorum 1.jpg
Iguanodontian Sizes.svg|בהשוואה לאדם (בסגול)
Zalmoxes dinosaur.png


## קישורים חיצוניים

קטגוריה:בעלי חיים שתוארו ב-2003
קטגוריה:טקסונים שתוארו בידי דייוויד ויסהאמפל
קטגוריה:רבדודוניים
קטגוריה:רומניה: מאובנים
קטגוריה:מאובני טקסונים שתוארו ב-2003
ארכיאוצרטופס

**ארכיאוצרטופס** (שם מדעי: *Archaeoceratops*; משמעות השם: "פרצוף מקורנן עתיק") הוא סוג של דינוזאור צרטופסי שהיה דומה במראה לפרוטוצרטופסיים, אך היה קדום יותר וחי לפני 125 מיליון שנה.

מאובניו של היצור נמצאו במחוז גאנסו שבצפון-מרכז סין. נמצאו 2 מינים בסוג. כיום הוא מצוי במשפחה עצמאית - **ארכיאוצרטופסיים** (Archaeoceratopsidae). ייתכן שגם הסוגים *Helioceratops* ואולי גם *Yamaceratops* משויכים למשפחה.

יצור זה קטן מאוד ביחס לקבוצתו ובאורכו לא עלה על מטר. ליצור לא היו קרניים על פניו, והיה בעל עטרה קטנה ביותר שבלטה מעט מאחורי העורף ולצד הלחיים. הוא היה בעל מקור נוקשה ובעל רגליים ארוכות וייתכן שעמד יציב על שתיים. מחקרים אפשריים טוענים שהיה מכוסה בנוצות, בייחוד סביב הזנב.

דינוזאור זה בדומה לקרוביו היה אוכל צמחייה. הצמחים בעלי הפרחים היו נדירים בתקופתו ואולי הוא התבסס יותר על מחטניים, ציקסיים ושרכים אותם הוא תלש בלסתותיו דמויות מקור התוכי. הוא נכחד לאחר 125 מיליון שנה.

## קישורים חיצוניים

ממוזער|מרכז|שחזור

קטגוריה:צרטופסים
קטגוריה:דינוזאורים שחיו בקרטיקון תחתון באסיה
קטגוריה:טקסונים שתוארו בידי דונג שימינג
קטגוריה:מאובני טקסונים שתוארו ב-1997
תלמטוזאורוס

**תלמטוזאורוס** (שם מדעי: *Telmatosaurus*; משמעות השם: "לטאת ביצה") הוא סוג דינוזאור אוכל צמחים שחי על האי הקדום האצג שבטרנסילבניה, רומניה.

## מאפיינים
בדומה לדינוזאורים אחרים באי דינוזאור זה עבר גמדות איים. ביחס לקרוביו ההדרוזאוריים הוא היה קטן בהרבה, באורך של 5 מטר ומשקל של חצי טון מטרי בלבד.

היצור התגלה לראשונה ב-1895 וקיבל את השם "Limnosaurus", אך השם שונה עקב הקבלתו לשמו הקודם (מאת עתניאל מארש) של התנין הקדום פריסטיכאמפסוס ואז קיבל את שמו הנוכחי. בהמשך מאובנים נוספים שלו שויכו לסוג *Hecatasaurus* שכיום נחשב לטקסון מוטל בספק.

היצור חי על האי לצד פאונה גמדית, אף על פי שהיו בה גם פטרוזאורים ענקיים מסוג הטצגופטריקס ואורזדרכו שאולי צדו אותו.

אחד ממאובני היצור שהיה כנראה צעיר נראה עם גידול שפירי על לסתו וייתכן כי דבר זה הרג אותו. עד לאותו ממצא נחשבו תאי השפיר לדבר הנפוץ רק ביונקים.

## בתרבות
דינוזאור זה הופיע בסדרות פלאווורלד וכוכב פרהיסטורי.

## קישורים חיצוניים

300px|ממוזער|מרכז|שחזור של תלמטוזאורוס

קטגוריה:דמויי הדרוזאורים
קטגוריה:דינוזאורים שחיו בקרטיקון עליון באירופה
קטגוריה:רומניה: מאובנים
קטגוריה:טקסונים שתוארו בידי פרנץ נופצ'ה
קטגוריה:מאובני טקסונים שתוארו ב-1903
פליקנימימוס

**פליקנימימוס** (שם מדעי: *Pelecanimimus*; משמעות השם: "מחקה-שקנאי") הוא סוג של דינוזאור תרופודי דמוי אורניתומימי שחי בקרטיקון התחתון לפני 130 מיליון שנה.

## מאפיינים
מאובניו של דינוזאור זה נמצאו ב-1994 בספרד.

הוא היה קטן יחסית לקרוביו האורניתומימיים והגיע לאורך 2-2.5 מטר והיה בעל צוואר ארוך וגולגולת צרה וארוכה. בניגוד למרבית האורניתומימיים הוא היה בעל מספר גבוה מאוד של שיניים בפיו: מעל 250, אשר היו בעלי כמה צורות: שיניים קדמיות שנועדו לחיתוך וריסוק, שיניים אחוריות שדמו ללהבים. הלסת התחתונה כללה שיניים דקות וחלשות יותר. מבנה הרגליים היה דומה לשאר קרוביו והם היו ארוכות, בעלות טפרים רחבים דמויי-וו והרגליים האחוריות היו קלות ושריריות.

בחלקו האחורי של ראש הדינוזאור נמצא שק עורי גדול שהזכיר את שקו של השקנאי ומשם קיבל את שמו. נראה שיצור זה ניזון מדגים לחופי האגמים או הימים של ספרד ודג מהגדות בדומה לשקנאי או אנפה מודרניים. לצידו נמצאו מינים משומרים כמו האיגואנודון הצמחוני, הקונקוונטור הטורף וכמה תנינאים, יונקים קדומים ופטרוזאורים ממשפחת הטפג'ריים.

## בתרבות
דינוזאור זה הופיע במשחקים פארק היורה 3: בניית פארק ועולם היורה: המשחק.

## קישורים חיצוניים

[מרכז|250px|ממוזער|[קונקוונטור רודף אחרי פליקנימימוס]]
[מרכז|250px|ממוזער|דגם של פליקנימימוס לצד דגם של [גוניאופוליס]]
קטגוריה:דמויי-אורניתומימיים
קטגוריה:דינוזאורים שחיו בקרטיקון תחתון באירופה
קטגוריה:ספרד: מאובנים
קטגוריה:מאובני טקסונים שתוארו ב-1994
अ

ממוזער|מרכז|ביטוי האות अ
האות **अ** היא האות והתנועה הראשונה באלפבית הדוונאגרי. היא נהגית כתנועה פתוחה קצרה.

המקבילה העברית הקרובה ביותר היא האות העברית א' (יחד עם תנועת פתח (a) מקוצרת). האות הבאה אחריה היא האות **[[आ]]**.

קטגוריה:כתב דוואנגרי
הנהג

**הנהג** (באנגלית: **The Driver**) הוא סרט דרמה ופעולה ומתח משנת 1978 בכיכובם של ראיין אוניל, ברוס דרן ואיזבל אג'אני.
## עלילה
גיבור הסרט הוא הנהג (רייאן אוניל), ששמו לא מוזכר לאורך כל הסרט, אדם שקט שנחשב לנהג רכבי מילוט עבור כנופיות שודדים הטוב ביותר בלוס אנג'לס. הבלש (ברוס דרן), בלש משטרה יהיר שגם שמו לא מוזכר בסרט, אובססיבי בשאיפתו ללכוד את הנהג, אותו הוא מכנה "קאובוי". המהמרת (איזבל אג'אני), אשה יפה ומסתורית, עדה למעשה שוד שבו הנהג לוקח חלק, אך מכחישה בעדותה למשטרה כי ראתה אותו. בייאושו מחליט הבלש לטוות מלכודת לנהג ורותם לכך כנופיית שודדים שמגייסת את שירותיו של הנהג עבור שוד בנק גדול. אנשי הכנופיה מתחכמים לשניים במטרה לקחת את כספי השוד, להרוג את הנהג ולהימלט. בשל כך נאלצים הבלש והנהג, להילחם זה על הקריירה שלו בשירות החוק וזה על חייו.

## הפצה
בישראל חברת סטילר פילם פנתה בבקשה להפצת הסרט. המועצה לביקורת סרטים ומחזות אסרה את הקרנתו בישראל, ולאחר ערעור התירה את הצגתו תוך דרישה להוצאת שלושה קטעים ממנו והגבלת צפייה מגיל 16 ומעלה.

## קישורים חיצוניים

**ביקורות**
* 
* 
* עדנה פיינרו, 
## הערות שוליים

קטגוריה:סרטי דרמה אמריקאיים משנת 1978
קטגוריה:סרטי מתח אמריקאיים משנת 1978
קטגוריה:סרטי פעולה אמריקאיים משנת 1978
קטגוריה:סרטי 1978
קטגוריה:סרטי העוסקים במעשי שוד
מארץ' 2-4-0

**מארץ' 2-4-0** (באנגלית: **March 2-4-0**) היא מכונית מרוץ נסיונית שיוצרה על ידי יצרנית מכוניות המירוץ הבריטית **March Engineering**  אשר הוצגה בשנת 1976 ונבחנה בשנת 1977

הדגם יוצר עבור סבב מרוצי מכוניות פורמולה 1 והורכבו בו 6 גלגלים.

## תמונות

March 2-4-0 Louwman Museum.jpg | "מארץ' 2-4-0"
March 2-4-0 at Silverstone Classic 2012 (1).jpg | "מארץ' 2-4-0"
March 2-4-0 at Goodwood 2014 002.jpg | "מארץ' 2-4-0"
March 2-4-0 at Goodwood 2014 001.jpg | "מארץ' 2-4-0"
March 2-4-0 at Goodwood 2014 004.jpg | "מארץ' 2-4-0"
March 2-4-0 at Goodwood 2014 006.jpg | "מארץ' 2-4-0"
March-Cosworth 2-4-0 Goodwood FoS 2012.jpg | "מארץ' 2-4-0"



## ראו גם
* מרוץ מכוניות
* Tyrrell P34

## קישורים חיצוניים

* 

## הערות שוליים

קטגוריה:מכוניות מרוץ
קטגוריה:כלי רכב 6 גלגלים ויותר
קטגוריה:דגמי מכוניות שהושקו ב-1976
קטגוריה:מכוניות בריטיות
קטגוריה:מכוניות מנוע מרכזי
ביורן גוסטפסון

**ביורן גוסטפסון** (בשוודית: **Björn Gustafsson**; נולד ב-19 בפברואר 1986) הוא שחקן וקומיקאי שוודי.

## ביוגרפיה
גוסטפסון נולד ב-19 בפברואר 1986 בגטנבורג שבשוודיה.

הוא למד בבית ספר לתיאטרון בסטוקהולם במטרה להיות שחקן.

בשנת 2005 הופיע במועדון הסטנד-אפ "Bungy Comedy" המיועד לקומיקאים מתחילים.

ב-2006 הופיע לראשונה בקולנוע בסרט "Beck – Flickan i jordkällaren" לצד מייקל פרסברנדט. הוא התפרסם בעיקר שהשתתפף בין 2007 ל-2008 בתוכנית הקומית "הפרלמנט".

ב-2008 הופיע במלודיפסטיבלן כששר שיר אהבה קומי לחברתו של מנחה התחרות, באותה שנה גם הגיש את תוצאות ההצבעה השוודית באירוויזיון.

הוא שיחק בקופרודוקציה השודית-צרפתית "Les Grandes Personnes" וב-2009 שיחק בקומדיית המדע הבדיוני "Kenny Begins".

בשנת 2011 שיחק בסרט "Kronjuvelerna" בו שיחק גם ביל סקארסגארד.

ב-2012 שיחק בגרסה השוודית של קומדיית המצבים המשרד.

בשנת 2015 שיחק בסרטים מרגלת (סרט) וקונג פיורי.

בשנת 2018 שיחק בסרט הביוגרפי "להיות אסטריד".

בשנת 2022 שיחק לצדו של ביל סקושגורד בסדרת הדרמה השוודית "קלארק" אודות חיו של שודד הבנקים קלארק אולופסון ועל שוד נורמלמסטורג אשר טבע את המונח תסמונת סטוקהולם.

בשנת 2025 שיחק בסרט הקומדיה הבריטית "שיעורים בפינגווינית" לצדו של סטיב קוגן.

## קישורים חיצוניים

קטגוריה:שחקני קולנוע וטלוויזיה שוודים
קטגוריה:קומיקאים שוודים
קטגוריה:שוודים שנולדו ב-1986
יחסי נפאל – סן מרינו

**יחסי נפאל–סן מרינו** הם היחסים הדיפלומטיים הרשמיים שבין **[[נפאל|הרפובליקה הפדרלית הדמוקרטית של נפאל]]** לבין **[[סן מרינו|הרפובליקה המרוממת של סן מרינו]]**. שתי המדינות כוננו יחסים דיפלומטיים רק בעת החדשה והקשר הפוליטי-דיפלומטי בין השתיים הוא זניח. בין שתי המדינות מתקיימים שיתופי פעולה כלכליים במגוון תחומי דעת.

## הסכמים דיפלומטיים
בין הרפובליקה המרוממת של סן מרינו לרפובליקה הפדרלית הדמוקרטית של נפאל נחתם הסכם דיפלומטי אחד בלבד והוא:
* הסכם לכינון יחסים דיפלומטיים רשמיים ברמת השגרירות בין הרפובליקה הפדרלית הדמוקרטית של נפאל לבין הרפובליקה המרוממת של סן מרינו - 10 באוגוסט 2005.

## נציגויות דיפלומטיות
* נפאל אינה מיוצגת בסן מרינו בשום דרג, הן בדרג השגרירות והן בדרג הקונסולרי. עם זאת, כמו במרבית המדינות, יכולים לגשת האזרחים הסן מרינזים לשגרירות נפאל ברומא ולקבל שירותים קונסולריים.
* סן מרינו אינה מיוצגת בנפאל בשום דרג, הן בדרג השגרירות והן בדרג הקונסולרי. הקונסוליה האיטלקית בקטמנדו בירת נפאל מעניקה שירותים קונסולריים הכוללים גם את סן מרינו.

## הערות שוליים

קטגוריה:ערכים ללא קטגוריות פיזיות - יחסי חוץ
ג'וש הארט

**ג'וש הארט** (באנגלית: **Josh Hart**; נולד ב-6 במרץ 1995) הוא כדורסלן אמריקאי המשחק בקבוצת ניו יורק ניקס מליגת ה-NBA, בעמדת הקלע.

## קריירת תיכונים ומכללות
הארט נולד בעיר סילבר ספרינג שבמרילנד, ולמד בבית הספר הקווייקרי "Sidwell Friends School" שבבת'סדה הסמוכה. בשנתו האחרונה כשחקן קבוצת הכדורסל של התיכון רשם ממוצעים של 24.3 נקודות ו-13.4 ריבאונדים למשחק, ונבחר לחמישיית העונה של המחוז.

בשנת 2013 החל ללמוד באוניברסיטת וילאנובה, ולשחק בקבוצת הכדורסל שלה תחת המאמן ג'יי רייט. בשתי עונותיו הראשונות בווילאנובה קלע כ-9.0 נקודות למשחק כשחקן ספסל, אך בעונתו השלישית הציג שיפור משמעותי כשהוביל את קלעי קבוצתו עם 15.5 נקודות למשחק, והוביל אותה לזכייה באליפות המכללות. באותה עונה שיתף פעולה בקבוצה עם ה מיקל ברידג'ס, דונטה דיווינצ'נזו וג'יילן ברנסון, אשר שנתיים לאחר מכן הובילו את הקבוצה לזכייה נוספת באליפות המכללות. בסיום העונה נבחר הארט לחמישיית העונה של מחוז ה-Big East. בשנתו האחרונה באוניברסיטה שיפר את תפוקתו ל-18.7 נקודות למשחק, אך קבוצתו הודחה כבר בשלב השני של טורניר אליפות המכללות כשהפסידה במפתיע לאוניברסיטת ויסקונסין בתוצאה 62–65. על אף כישלון הקבוצה זכה הארט בתואר שחקן העונה במחוז ה-Big East, וכן נבחר לחמישיית העונה של ליגת המכללות.

## קריירה מקצועית
### לוס אנג'לס לייקרס
הארט נלקח בבחירה ה-30 של דראפט 2017 על ידי יוטה ג'אז, ומיד נשלח ללוס אנג'לס לייקרס, יחד עם תומאס בראיינט (הבחירה ה-42), בתמורה לטוני בראדלי (הבחירה ה-28). במשך מרבית עונת הרוקי שלו שימש כמחליפו מהספסל של קנטביוס קולדוול-פופ, וקלע 7.9 נקודות בממוצע למשחק. במשחק האחרון של העונה קלע 7 שלשות בדרך לשיא קריירה של 30 נקודות בניצחון קבוצתו מול לוס אנג'לס קליפרס.

בליגת הקיץ של ה-NBA לשנת 2018 זכה הארט בתואר ה-MVP לאחר שקלע 24.2 נקודות בממוצע למשחק לאורך הטורניר.

### ניו אורלינס פליקנס
ב-6 ביולי 2019 הועבר בטרייד לניו אורלינס פליקנס, יחד עם ברנדון אינגרם, לונזו בול, דיאנדרה האנטר ושתי בחירות דראפט עתידיות, בתמורה לאנתוני דייוויס.

### פורטלנד טרייל בלייזרס
ב-8 בפברואר 2022 הועבר בטרייד לפורטלנד טרייל בלייזרס עם תומאש סטורנסקי, דידי לוזדה וניקיל אלכסנדר-ווקר בתמורה לסי. ג'יי. מקולום, טוני סנל ולארי נאנס הבן.

### ניו יורק ניקס
ב-8 בפברואר 2023 הועבר בטרייד לניו יורק ניקס בתמורה לקאם רדיש, ראיין ארצ'ידיאקונו' סביאטוסלאב מיכאיליוק ובחירות דראפט. ביום למחרת, הטרייד "נבנה מחדש" ואליו נוספו 2 קבוצות נוספות הפילדלפיה 76' והשארלוט הורנטס ובו הניקס קיבלו את הארט, הטרייל בלייזרס קיבלו את ארצ'ידיאקונו', את רדיש, את מטיס ת'ייבול ובחירות דראפט, פילדלפיה קיבלה את ג'יילן מקדניאלס ושארלוט קיבלה את מיכאילוק.

## סטטיסטיקות קריירה
### בעונה הסדירה של ה-NBA

### בפלייאוף ה-NBA

## קישורים חיצוניים

## הערות שוליים

קטגוריה:אמריקאים ילידי מרילנד
קטגוריה:מרילנד: כדורסלנים
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני אוניברסיטת וילאנובה
קטגוריה:בחירות דראפט של יוטה ג'אז
קטגוריה:כדורסלני לוס אנג'לס לייקרס
קטגוריה:כדורסלני ניו אורלינס פליקנס
קטגוריה:כדורסלני פורטלנד טרייל בלייזרס
קטגוריה:כדורסלני ניו יורק ניקס
קטגוריה:כדורסלני סאות' ביי לייקרס
קטגוריה:אמריקאים שנולדו ב-1995
בוליט (סרט)

**בוליט** (באנגלית: **Bullitt**) הוא סרט דרמה ופעולה ומתח אמריקאי משנת 1968 בכיכובם של סטיב מקווין, רוברט ווהן וז'קלין ביסט, המבוסס על ספר המתח "Mute Witness" מאת רוברט ל. פיש.

## עלילה
גיבור הסרט הוא פרנק בוליט (סטיב מקווין), בלש קשוח במשטרת סן פרנסיסקו. התובע וולטר צ'למרס (רוברט ווהן) מטיל על בוליט להגן על ג'וני רוס, רואה חשבון משיקגו שמעל בכספי המאפיה ועתה מוכן למסור עדות כנגדם במטרה להציל את חייו. בוליט נדרש להגן על חיי העד מפני מתנקשים ששלחה אחריו המאפיה. בעוד התובע מקשה על בוליט להגן על העד, איתרו המתנקשים את בית המלון בו הוסתר העד, פרצו לחדרו ופצעו באורח אנוש אותו ואת השוטר ששמר עליו. בוליט, הנחוש לנקום, יוצא למצוד אחר הרוצחים.

במהלך הסרט ישנן מספר סצנות של מרדפי מכוניות שהפכו לקאלט בקולנוע, בהן סירב מקווין להשתמש בכפיל ונהג בהן בעצמו.

## קישורים חיצוניים

* 
* .
* 

## הערות שוליים

קטגוריה:סרטי 1968
קטגוריה:סרטי פעולה אמריקאיים
קטגוריה:סרטי מתח אמריקאיים
קטגוריה:סרטי סטיב מקווין
קטגוריה:סרטי מרדף אמריקאיים
קטגוריה:סרטים המבוססים על ספרי מתח אמריקאים
קטגוריה:סרטים שצולמו בקליפורניה
Tyrrell P34

**Tyrrell P34** היא מכונית מרוץ שיוצרה על ידי קבוצת מרוץ המכוניות ויצרנית מכוניות המירוץ הבריטית **Tyrrell Racing**  (שם מלא: "Tyrrell Racing Organisation ") אשר יוצרה בין השנים 1976–1977.

הדגם יוצר עבור סבב מרוצי מכוניות פורמולה 1 והורכבו בו 6 גלגלים.

שלדת דגם ה-"Tyrrell P34" יוצרה מאלומיניום מונוקוק (Aluminium monocoque).

המכונית הייתה השראה לתכנון "Covini C6W", מכונית ספורט שגם היא בנויה על שלדה עם 6 גלגלים.
## גלריה

קובץ:Tyrrell P34 Detail Cockpit.JPG | דגם "Tyrrell P34", שנת 1976 – מבט לתא הנהג
קובץ:Depailler and Fittipaldi at 1976 Dutch Grand Prix.jpg | דגם "Tyrrell P34", שנת 1976
קובץ:Tyrrell with P34.jpg | דגם "Tyrrell P34", שנת 1976
קובץ:ScheckterJody1976-07-31Tyrrell-FordP34.jpg  | דגם "Tyrrell P34", שנת 1976
קובץ:Tyrrell-Ford P34 at Coventry Motor Museum (1).jpg | דגם "Tyrrell P34", שנת 1977
קובץ:Tyrrell P34 Silverstone Classic 2008.jpg | דגם "Tyrrell P34", שנת 1977
קובץ:Tyrrell P34 Donington.jpg | דגם "Tyrrell P34", שנת 1977
קובץ:Tyrrell-CosworthP341977TyrrellCosworth0061973.jpg | דגם "Tyrrell P34", שנת 1977 – מבט לגלגלים הקדמיים
קובץ:Tyrrell P34 at Silverstone Classic 2012.jpg | דגם "Tyrrell P34"


## ראו גם
* מרוץ מכוניות
* מרץ 2-4-0

## קישורים חיצוניים

* 
* 

## הערות שוליים

קטגוריה:מכוניות מרוץ
קטגוריה:כלי רכב 6 גלגלים ויותר
קטגוריה:דגמי מכוניות שהושקו ב-1976
קטגוריה:מכוניות בריטיות
קטגוריה:מכוניות מנוע מרכזי
צלילה חוזרת

**צלילה חוזרת** הוא סרט מלחמה ישראלי משנת 1982 בבימויו של שמעון דותן עם דורון נשר ולירון נירגד בתפקידים הראשיים.

התסריט נכתב על ידי שמעון דותן. הוא עוסק ביחידה של הקומנדו הימי שבאחת מפעולותיה נהרג אחד הלוחמים ומתאר את היחס בין האלמנה ואחד הלוחמים האחרים.

הסרט זכה בפרסי מרכז הסרט הישראלי 1982 (זוכה פרס הסרט - מקום ראשון - ופרס הבמאי - שמעון דותן) והשתתף בפסטיבל הסרטים הבינלאומי בברלין ובשיקגו ב-1982.

## תקציר העלילה
לוחמי הקומנדו הימי מבצעים פעולה בעומק האויב. בפעולה זו נפצע קשה יוחאי ("יוחי") ואחד הלוחמים, יואב (דורון נשר), גורר אותו לסירה אך הוא מת בידיו.

כל לוחמי היחידה ביחד עם האלמנה הצעירה מירה (לירון נירגד) והוריו של יוחי (מוסקו אלקלעי וזהרירה חריפאי) נוכחים בהלוויה שמנוהלת על ידי הרב של היחידה (ז'יל בן דוד).

מפקד היחידה הוא סגן-אלוף יוסי (יאיר רובין) והלוחמים הם יואב, עמוס (דני מוג'ה), גידי (עמי טראוב), ועמי (זאב שמשוני).

הלוחמים מגיעים לנחם את האלמנה אבל אינם יודעים איך להתייחס אליה. יואב היה הקרוב ביותר ליוחי והוא מביא לה רשמקול ובו דבריו ושירתו של יוחי. יוחי מבקש ב"צוואתו" כי תמשיך בחייה ורצוי עם אחד מלוחמי היחידה.

יואב מביא את מירה למפגש עם הורי יוחי שלא עולה יפה לאחר שהאם מתפרצת ומאשימה אותה כי לא רצתה לגור עם יוחי במושב לידם וכי היא לקחה להם את הבן.

עם הזמן מתהדקים היחסים בין מירה ליואב הרואה בכך את מילוי צוואתו של יוחי. מירה המסויגת נפתחת לאט. כאשר נודע לה כי היחידה עומדת לצאת לפעולה מסוכנת לפיצוץ סטי"ל בעורף האויב המצרי, היא מתקשרת למפקד יוסי ומבקשת ממנו להוריד את יואב מהתפקיד הקרבי. יוסי מודיע ליואב כי בפעולה הוא יהיה נהג הסירה ולא יישלח עם הלוחמים להצמיד פצצה לסטי"ל. יואב נפגע מכך ומתעמת עם יוסי ומירה אך לבסוף מסכים יוסי לשבץ את יואב כלוחם תמורת חתימה לקורס חובלים.

הלוחמים מצליחים להצמיד את הפצצות לסטי"ל אך לבסוף מתגלים והמצרים פותחים באש. עמוס נפצע ויואב מצליח לגרור אותו לסירה, הפעולה הצליחה והסטי"ל מתפוצץ.

לבסוף מתחתנים יואב ומירה אך לאחר אימון כשיואב חוזר לדירה הוא שומע את קולו של יוחי מהרשמקול ויודע שמירה עדיין לא השתחררה מיוחי. הוא לא נכנס לדירה ובאותו לילה הוא מבלה בזרועותיה של פקידת היחידה, תמי (דליה שימקו).

## שחקנים

## קישורים חיצוניים

* הסרט המלא לצפייה בחינם באתר ארכיון ישראלי לסרטים - סינמטק ירושלים
*  - ביקורת

קטגוריה:סרטים בעברית
קטגוריה:סרטי מלחמה ישראליים
קטגוריה:סרטי דרמה ישראליים
קטגוריה:שייטת 13
קטגוריה:סרטים ישראליים משנת 1982
קטגוריה:צה"ל בקולנוע
השליח האנגלי

**השליח האנגלי** (באנגלית: **The Courier**) הוא סרט קולנוע בריטי בבימויו של דומיניק קוק. 
הסרט הוקרן לראשונה בפסטיבל הסרטים סאנדנס ב-24 בינואר 2020, ויצא להפצה מסחרית בארצות הברית ובבריטניה ב-19 במרץ 2021.

## תקציר העלילה
הסרט, בכיכובו של בנדיקט קמברבאץ', מבוסס על סיפורו האמיתי של איש העסקים הבריטי גרוויל וין, שגויס על ידי ה-MI6 והעביר למערב מידע רב ערך על תוכנית הגרעין הסובייטית בתקופת המלחמה הקרה. המידע, שהגיע מהסוכן הסובייטי אולג פנקובסקי, סייע לפתרון משבר הטילים בקובה.

## שחקנים ודמויות
* בנדיקט קמברבאץ' - גרוויל וויין
* רייצ'ל ברוסנהאן - אמילי דונובן
* ג'סי באקלי - שיילה וויין
* מראב נינידזה -אולג פנקובסקי
* ואלרי צ'ופריקוב - ניקיטה חרושצ'וב
* קיריל פירוגוב - גריבאנוב, קצין ק.ג.ב.
* אנגוס רייט

## הפקה
### פיתוח
ב-1 במאי 2018, חברת FilmNation Entertainment הודיעה על תחילת הפקת סרט על המרגל הבריטי גרוויל וויין מאת התסריטאי טום או'קונור. דומיניק קוק לוהק לביים את הסרט ולהפיק לצד או'קונור, בן פאף, רורי אייטקן, אדם אקלנד, ג'וש וארני ולאה קלארק.

### ליהוק
לצד ההכרזה על ההפקה הראשונית, אושר כי בנדיקט קאמברבאץ' יגלם את גרביל וויין. באוקטובר 2018, נודע כי רייצ 'ל ברוסנהאן, ג'סי באקלי, מראב נינידזה, אנגוס רייט וקיריל פירוגוב הצטרפו לצוות השחקנים של הסרט.

### צילומים
שלב הצילומים לסרט החל ב-15 באוקטובר 2018 והוא נמשך עד 7 בדצמבר 2018. קמברבאץ' גידל שפם עבור הצילומים.

## מוזיקה
פסקול הסרט הולחן על ידי אבל קוז'ניובסקי.

### רצועות
#"Spies and Typewriters"	2:23
#"Iron Curtain"	2:22
#"First Contact"	2:01
#"Greville"	1:34
#"Secret Meeting"	2:15
#"Prelude"	1:30
#"It Has to Be You"	3:06
#"Eyes of the State"	2:07
#"Cigarettes"	2:08
#"Cuban Missiles"	1:05
#"Our Last Trip to Moscow"	4:02
#"I Have a Light Day"	1:18
#"Trenchcoats vs. KGB"	3:04
#"Arrested"	2:25
#"Cold Soup"	2:11
#"Breakdown"	1:32
#"When You Come Home"	1:04
#"Maybe We Are Only Two People" 4:40

## הפצה
הסרט הוקרן ב-24 בינואר 2020 במהלך פסטיבל סנדאנס תחת השם "**Ironbark**". זמן קצר לאחר מכן רכשו החברות Roadside Attractions ו-Lionsgate את זכויות ההפצה בארצות הברית, והוא תוכנן לצאת לאקרנים ב-28 באוגוסט 2020 תחת השם "**The Courier**". הדבר נדחה תחילה ל-16 באוקטובר אותה שנה ואז ל-19 במרץ 2021, בעקבות מגפת הקורונה בארצות הברית, שלא אפשרה פתיחת בתי קולנוע. בישראל הופץ הסרט תחת השם העברי "**השליח האנגלי**".

## קישורים חיצוניים
* 
* 
#### ביקורות
* 
* 

## הערות שוליים

קטגוריה:סרטי המלחמה הקרה
קטגוריה:סרטי ריגול
קטגוריה:סרטים באנגלית
קטגוריה:סרטים שיציאתם נדחתה בעקבות מגפת הקורונה
קטגוריה:סרטים בריטיים משנת 2020
קטגוריה:סרטי 2020
קטגוריה:סרטי דרמה היסטורית אמריקאיים
Feels Like We Only Go Backwards

**Feels Like We Only Go Backwards** (בתרגום חופשי לעברית: **מרגיש כאילו אנחנו רק הולכים אחורה**) הוא שיר רוק פסיכדלי של ההרכב הפסיכדלי האוסטרלי "Tame Impala". השיר נכתב, הולחן, בוצע והופק על ידי קווין פארקר, תחת חברת התקליטים Modular. אורכו של השיר הוא 3 דקות ו-12 שניות, והוא ויצא לאור ב-1 באוקטובר 2012 כסינגל מתוך האלבום "Lonerism".

את העטיפה לסינגל עיצב האמן לייף פודחסקי, כשאת הווידאו קליפ יצרו האנימטורים בקי סלואן וג'וזף פלינג באמצעות אמנות חזותית פסיכדלית מונפשת בפלסטלינה. בריאיון בפודקאסט עם ריק רובין, פארקר ציין כי הוא יצר את השיר בהשראה מ-"Walk in the Park" של הצמד "Beach House". תוכן השיר עוסק בגעגוע, הכמעט אובססיבי, של בחור למושא אהבתו הנכזבת, ורצונו לשוב לאחור על מנת לתקן את ידידותם ולחזור לקשר. השיר הוא למעשה מעין המשכון לשיר קודם באלבום, "Mind Mischief", שהציג את ההתאהבות של הבחור באישה.

השיר זכה להצלחה בקרב הקהל והמבקרים. בחנויות, נמכרו 70,000 עותקים במעמד פלטינה באוסטרליה, 200,000 עותקים במעמד כסף בממלכה המאוחדת ו-500,000 עותקים במעמד זהב בארצות הברית. באתר שיתוף הווידאו "YouTube" נצברו לסרטון הווידאו של השיר כ-131 מיליון צפיות, ובשירות הזרמת המדיה "Spotify" הוא הואזן כ-300 מיליון פעמים. האתר "Pitchfork" דירג את השיר במקום ה-7 ברשימת השירים הטובים ביותר של שנת 2012 ובמקום ה-192 ברשימת 200 השירים הטובים ביותר של העשור השני של המאה ה-21. כמו כן, השיר דורג במקום התשיעי במצעד שנת 2012 של תחנת הרדיו הלאומית של אוסטרליה "Triple J". אמנים רבים ביצעו בקולם גרסאות כיסוי לשיר, וביניהם הלהקות "Hungry Kids of Hungary" ו-"Foster the People" והזמר אלכס טרנר.

## קישורים חיצוניים

*  קליפ השיר, באתר יוטיוב

## הערות שוליים

קטגוריה:טיים אימפלה
קטגוריה:שירים באנגלית
קטגוריה:וידאו קליפים מונפשים
קטגוריה:שירי רוק פסיכדלי
קטגוריה:שירי זהב בממלכה המאוחדת
חיים כהן (רופא)

**חיים כהן** (1914–1997) היה רופא עור, פרופסור לדרמטולוגיה, בבית הספר לרפואה, האוניברסיטה העברית בירושלים, מנהל מחלקת עור ומין בבית החולים הדסה בירושלים.

כהן היה מראשוני החוקרים בארץ בתחום "דלקת עור ממגע" (Contact Dermatitis) ו"דלקת עור ממגע בכרום".

## קורות חיים
כהן נולד בשנת 1914 בלאריסה, בירת חבל תסליה ביוון.

בשנת 1939 סיים כהן את לימודי הרפואה ב"אוניברסיטת אתונה" באתונה, יוון.

בשנת 1944 סיים כהן את התמחותו במחלות עור ומין, בבית החולים "Andreas Syggros Hospital" באתונה. באותה השנה נמלט כהן מהנאצים, לטורקיה, משם לסוריה וללבנון, ואחר כך עלה לארץ ישראל.

## בישראל
בשנת 1946 התיישב כהן בירושלים.

בשנת 1947 קיבל כהן משרה קבועה במחלקת עור ומין בבית החולים הדסה בירושלים במחלקה שניהל הפרופסור אריה דוסטרובסקי.

בין השנים 1951–1953 השתלם כהן בדרמטולוגיה בניו יורק אצל הפרופ' סולצברגר.

בשנת 1966 מונה כהן לפרופסור לדרמטולוגיה, בבית הספר לרפואה, באוניברסיטה העברית בירושלים.

בשנת 1978 מונה חיים כהן לנהל את מחלקת עור ומין בבית החולים הדסה, לאחר שהפרופ' פליקס זגהר פרש לגמלאות.

ביו השנים 1978–1982 ניהל כהן את מחלקת עור ומין בבית החולים הדסה בירושלים.

בשנת 1982 פרש כהן לגמלאות. מנהל המחלקה שמונה בשנת 1982 היה הפרופ' קרל הולובר.

כהן נפטר בשנת 1997.

## ראו גם
* דרמטולוגיה

## הערות שוליים

קטגוריה:ישראלים ילידי יוון
קטגוריה:בוגרי אוניברסיטת אתונה
קטגוריה:ניצולי השואה: יוון
קטגוריה:עולים במלחמת העולם השנייה
קטגוריה:רופאי עור ביישוב
קטגוריה:רופאי עור ישראלים
קטגוריה:סגל האוניברסיטה העברית בירושלים: רפואה
קטגוריה:סגל מרכז רפואי הדסה
קטגוריה:ישראלים שנולדו ב-1914
קטגוריה:ישראלים שנפטרו ב-1997